Nga aba NRM bakyajaganya olw'okuyisaawo etteeka eriggya ekkomo ku myaka gya Pulezidenti gamba Okugikwatako nga bw'ebadde yafuuka engombo, bo ababaka abawakanya kino batongoza K'OGIKUTTEKO okuwakanya ebyabaddewo.
Nga bakulemberwamu akulira oludda oluvuganya Gavumenti, Hon. Winnie Kiiza bagamba nti boolekera kkooti okuwakanya ebyo ebyayisiddwa babaka bannaabwe omuli n'ekyokwongezaayo ekisanja ky'ababaka okuva ku myaka etaano (5) kidde mu myaka musanvu (7)
Ye John Baptist Nambeshe omubaka akiikirira essaza ly'e Manjiya asekeredde babaka banne abaawagidde kino era n'abageraageranya ku Yuda Iscariot eyalyamu omwana wa Katonda olukwe nabwekityo nabo baalidde mu bantu baabwe wamu n'eggwanga olukwe era ebyo byebalowooza nti baafunye eky'emyaka omusanvu ku kisanja , ebyo byoya bya nswa.
lug_Latn lug_Latn lug_Latn